Més de 150 jóvens participaran en la II Trobada de corresponsals de la Xarxa Joves.net a Paterna
30/03/2017

# Més de 150 jóvens participaran en la II Trobada de corresponsals de la Xarxa Joves.net a Paterna

[![Més de 150 jóvens participaran en la II Trobada de corresponsals de la Xarxa Joves.net a Paterna](/images/noticias/recurso/casa-de-juventud.jpg)](/images/noticias/recurso/casa-de-juventud.jpg)

30.03.2017

La jornada comptarà amb més de 150 participantes, entre jóvens i tècnics de les àrees de Joventut dels distints municipis que conformen la xarxa de Joves.net

Paterna acollirà dissabte que ve, 1 d'abril la II Trobada de Corresponsals organitzada per Xarxa Joves.net, una jornada lúdico festiva que servirà per a conéixer la labor que realitza el col•lectiu en el foment de la participació juvenil en les diferents localitats amb què col•labora

De les 13 a les 20 hores, més de 150 participants, entre jóvens i tècnics de les àrees de Joventut dels distints municipis que conformen la xarxa Jove.net, es donaran cita per a intercanviar experiències.

En la trobada participaran representants de les localitats de Mislata, Sagunt, Xirivella, Silla, Alaquas, Aldaia i Paterna

El regidor de Joventut, José Manuel Mora, ha destacat la importància de la trobada "que permetrà als participants posar en comú les pràctiques que des dels diferents municipis s'estan duent a terme per a fomentar la participació dels jóves en la societat". A més, ha aprofitat per a felicitar la "gran labor que realitza l'alumnat de Paterna en col•laboració amb la Casa de la Joventut en la difusió d'informació que afecta la joventut".

Durant la jornada, que es desenvoluparà en el Parc Central i el Teatre Capri, es celebraran diferents activitats i dinàmiques de grup per a facilitar sinergies entre els jóves. A més també es projectarà una pel•lícula que permeta la reflexió sobre diferents qüestions que afecten la societat actual.